Callisto is vernoem na een van Zeus se vele minnaars in die Griekse mitologie. Callisto was 'n nimf (of volgens sommige bronne die dogter van Lycaon) wat met die jaggodin, Artemis, geassosieer is. Die naam is voorgestel deur Simon Marius kort na Callisto se ontdekking. Marius het die voorstel toegeskryf aan Johannes Kepler. Die name van die Galileïese satelliete het egter vir 'n geruime tyd in onguns geval en is eers in die middel van die 20ste eeu weer in gebruik geneem. In baie van die vroeëre astronomiese literatuur word na Callisto verwys deur sy Romeinse numeriese benaming, 'n stelsel wat deur Galileo bekendgestel is, as Jupiter IV of as "die vierde satelliet van Jupiter".
Griekse mitologie